Golfspilleren Lucas Bjerregaard er på vej mod karrierens flotteste resultat som professionel. Den 21-årige frederikshavner gik torsdag i 68 slag i Europa Tour-turneringen Nordea Masters i Stockholm. Han er dermed sikker på at klare cuttet og spille med om præmiesummen på 11,2 millioner kroner. Det skriver Kanal Frederikshavn. Lucas Bjerregaard har fået et wild card efter flotte præstationer på Nordic Tour. Turneringen i Stockholm har deltagelse af en række af verdens bedste golfspillere. Én af dem er Lee Westwood, som lige nu indtager førstepladsen. Den talentfulde frederikshavner gik i 73 slag i første runde onsdag, og den præstation forbedrede han altså torsdag med 68 slag, hvilket er fire under par.
Den nordjyske golfspiller gik anden runde i fire slag under par ved Europa Tour-turnering.